Jean Pierre Duvoisin - Wikipedia, entziklopedia askea.

# Jean Pierre Duvoisin

### Wikipedia(e)tik

Jean Pierre Duvoisin, idazle eta itzultzailea, Ainhoan jaio zen, 1810. urtean. Haurtzaroa Ezpeletan igaro ondoren, Larresoroko seminarioan ikasi zuen. Disziplina gabeko ikaslea bazen ere, bertan irakurtzearen zaletasuna eta geografia, historia eta literatura ikasteko grina piztu zitzaion. 20 urterekin seminarioa utzi eta aurrez bere aitak lan egindako mugako aduanetan hasi zen, kapitaina izatera iritsiz.

Baina mugako Aduana kapitainaz gain, Bonaparte printzeak euskararen ikerketarako hautatu zituen lankideetarik gorenetakoa zen, eta berari eskatu zion Biblia osoaren itzulpena, 1859. urtean hasi eta 1865.ean argitaratua. Era berean, euskara-frantses hiztegia egiten hasi zen, aurreko burubide bera eraman zuelarik. Honetarako, euskarazko liburu anitz irakurri behar izan zituen, hitzetara ez ezik, esaldietara ere zaletu zelarik. Irakurketa hauen artean, beharbada, Kardaberazen Aita San Ignacioren Egercicioen gañean afectoac liburua dugu, lapurterara itzuli ondoren Liburu ederra izenburuz argitaratu zuelarik 1856an. Handik bi urtera, bere lanik ezagunenetakotzat geldituko zen Laborantzazko liburua idatzi zuen, Bonaparte printzeak eskaturik.

Hala ere euskal nobelagintzari ekarritako ekarpenik garrantzitsuena Baigorriko Zazpi Liliak liburua dugu. 1832.urtean bildutako ipuinez egituratutako lan hau ez zen 1884-1885 arte argitaratu. Parisen ateratzen hasi zen Revue des Basses-Pirenees et des Landes aldizkariaren lehen bi tomoetan zatika agertu zen.

Liburua ipuinez osatua badago ere, askok nobela barruan sartzen duten lana da, ipuinek elkarrekin duten koherentziagatik batez ere, bata bestearekin lotzeko erak liburuari batasuna ematen diolarik.

1891. urtean hil zen Ziburun, hainbat lan argitaratu gabe utzi zituelarik, adibidez, Cervantesen On Kixote, hiztegi bat , gramatika lanak, historia artikuluak etabar.

## [aldatu] Lanak

### [aldatu] Besteak

- Laborantzazko liburua, edo bi aita semeren solasak laborantzaren gainean (1858, Baiona)

### [aldatu] Erlijioa

- Liburu ederra (1856)

### [aldatu] Almanakea

- Escualdun almanac edo egunari berria 1884 urtheco (1884, Baiona)

### [aldatu] Besteak

- Laborantzazko liburua, edo bi aita semeren solasak laborantzaren gainean (1858, Baiona)

## [aldatu] Ikus, gainera

- Lapurdiko idazleak

## [aldatu] Kanpo loturak

- Jean Pierre Duvoisin literaturaren zubitegian

"http://eu.wikipedia.org../../../j/e/a/Jean_Pierre_Duvoisin_a460.html"(e)tik eskuratuta

Kategoriak: Lapurdiko idazleak • 1810eko jaiotzak • 1891ko heriotzak • Ainhoarrak

##### Views

- Artikulua
- Eztabaida
- Oraingo berrikuspena

##### Bilatu